འཁོར་ལ་རྡུལ་
ཚོན་གྱི་དཀྱིལ་འཁོར། ལུས་དཀྱིལ། བསམ་གཏན་གྱི་དཀྱིལ་འཁོར་སོགས་དུ་མ་ཡོད་
པ་ལས། འདིས་རས་བྲིས་ཀྱི་དཀྱིལ་འཁོར་ལ་བརྟེན་ནས་དབང་འབུལ་བ་ལ་ཁྱེད་རང་
རྣམས་དཀྱིལ་འཁོར་གྱི་ཤར་སྒོའི་ཐད་ཀྱི་ཕྱི་རོལ་ཏུ་འཁོད་ནས་བླ་མ་དང་དཀྱིལ་
20

འཁོར་གྱི་གཙོ་བོ་ཐ་མི་དད་པར་བལྟས་ཏེ་མི་ཕྱེད་པའི་དད་པ་ཤུགས་དྲག་པོ་དང་
བཅས་གསོལ་བ་འདེབས་དགོས་ཏེ། མདོ་རྩ་བར། མ་གསོལ་བར་མི་བྱའོ། །ཞེས་དང་། བླ་
མ་ལྔ་བཅུ་བར། ཉན་སོགས་འདོད་པས་གསོལ་གསུམ་གདབ། །ཅེས་གསུངས་པ་ལྟར་ལ།
གསོལ་འདེབས་ཀྱི་ཚིག །སྐྱེ་རྒ་འཆི་བ་ན་ཀྲ་ཡི། །ཞེས་སོགས་ཀྱི་ན་ཀྲ་ནི་ཆུ་སྲིན་
གདུག་པ་ཅན་བྱེ་བྲག་པ་ཞིག་གི་མིང་སྟེ། དེའང་སྐྱེ་རྒ་ན་འཆིའི་ཆུ་སྲིན་གདུག་པའི་
ཁར་ཆུད་ཅིང་། ལས་དང་ཉོན་མོངས་པའི་རྦ་རླབས་ཀྱི་ཕྲེང་བ་བརྒྱུད་མར་འཕེན་པའི་
འཁོར་བ་སྡུག་བསྔལ་ཕྲ་རགས་ཀྱི་སྲིད་པའི་རྒྱ་མཚོར་བྱིང་བ་ལས་བདག་ད་ལྟ་ཉིད་དུ་
སྒྲོལ་བར་མཛོད། ཅེས་པ་དང་། དགའ་བ་ཆེན་པོ་ནི་རྡོ་རྗེ་འཆང་གི་མཚན་གྱི་རྣམ་
གྲངས་ཏེ། རང་ལ་གསང་སྔགས་ཀྱི་ཆོས་སྟོན་པའི་བླ་མ་ལ་རྡོ་རྗེ་འཆང་དངོས་ཀྱི་འདུ་
ཤེས་བཞག་སྟེ། དགའ་ཆེན་ཞེས་བོས་ནས་ཁྱོད་གཅིག་པུ་བདག་གི་རྒྱུད་ལ་ཉེས་ལྟུང་
མཐའ་དག་འགོག་ཅིང་། སྲིད་པའི་མཚོ་ལས་སྒྲོལ་བའི་སྟོན་པ་བླ་ན་མ་མཆིས་པ་ཡིན་
པས། བྱང་ཆུབ་ཆེན་པོ་མི་གནས་པའི་མྱང་འདས་རྫོགས་བྱང་དང་། ཚུལ་ནི་དེར་བགྲོད་
པའི་ལམ་དང་། བརྟན་པ་ནི་གཞན་གྱིས་མི་ཤིགས་པ་དང་མི་འཕྲོག་པའམ་མི་ཕྱེད་པ་
སྟེ་བླ་མེད་རྫོགས་བྱང་དུ་བགྲོད་པའི་ཉེ་ལམ་གཞན་དུ་མི་འགྱུར་བའི་བརྟན་པོ་དེ་
བདག་གིས་འཚལ་བའམ་འདོད་དོ། །ཞེས་བླ་མ་ལ་མགོན་པོ་ཞེས་ཉེ་བའི་ཚིག་གིས་
བོས་ནས་གསོལ་བ་འདེབས་པ་དང་། གཞན་ཡང་སྔགས་དང་རྒྱུད་དང་ཕྱག་རྒྱ་ལ་
སོགས་པའི་དེ་ཉིད་དང་། སྨོན་པ་བྱང་ཆུབ་ཀྱི་སེམས་དང་། བྱང་ཆུབ་སེམས་དཔའི་
སྡོམ་པ་དང་། ཐེག་ཆེན་གྱི་སྐྱབས་འགྲོ་རྣམས་ཀྱང་བདག་ལ་སྩོལ། ཐར་བ་ཆེན་པོ་ནི་
མི་གནས་པའི་མྱང་འདས་ཏེ་དེ་བརྙེས་པའི་དཀྱིལ་འཁོར་བ་རྣམས་ཀྱི་ཡེ་ཤེས་རང་
སྣང་ལས་གྲུབ་པའི་ཕོ་བྲང་ངམ་གྲོང་ཁྱེར་གྱི་མཆོག་དཀྱིལ་འཁོར་གྱི་ནང་དུ་མགོན་
པོས་བདག་གཞུག་ཏུ་གསོལ། ཞེས་པའི་ཚིག་དོན་དྲན་བཞིན་པའི་སྒོ་ནས་གསོལ་
21

འདེབས་ལན་གསུམ་བྱ། དེ་ནས་དཀྱིལ་འཁོར་བའི་ཆས་སུ་འཇུག་པ་ནི་གཙོ་བོ་ཐ་
མལ་གྱི་སྣང་ཞེན་སྤོང་བའི་དྲན་པ་གསོ་ཆེད་ཡིན་ལ། རྒྱུ་མཚན་གཞན་འཇིག་རྟེན་ན་
རྒྱལ་བོ་ཆེན་པོ་མཇལ་བ་ལ་གོས་རྒྱན་སོགས་ཆ་ལུགས་གསར་བ་སྤོ་བ་ལྟར་དཀྱིལ་
འཁོར་བའི་ལྷ་ཚོགས་མཇལ་བ་ལ་དེའི་ཆས་སུ་འཇུག་པ་ཡིན། ཞེས་པའི་གསུང་ཚུལ་
ཞིག་ཀྱང་ཡོད། སྒོ་ཕྱག་བྱས་པ་ན་རིགས་སོ་སོའི་ལྷ་ལས་རང་འདྲ་གཉིས་པ་རེ་ཆད་
ནས་ཐིམ་པ་རྡོ་ཕྲེང་ལས་མ་བཤད་ཀྱང་། སློབ་དཔོན་རྒྱལ་བ་བཟང་བོས། སྙིང་གར་
བཅོམ་ལྡན་ཞུགས་པ་རུ། །ཡིད་ཀྱིས་ཡོངས་སུ་བརྟག་པར་བྱ། །ཞེས་ལྷ་བསྟིམ་པར་
གསུངས་ཤིང་། སྔགས་རིམ་ལ་སོགས་པར་ཡང་དེ་བཞིན་བྱས་ན་ལེགས་པར་གསུངས་
ལ། དམ་པ་རྣམས་ཀྱིས་ཕྱག་ལེན་དུའང་ཡོད་པས། དེའང་དཀྱིལ་འཁོར་གྱི་ཤར་སྒོ་ནས་
རྡོ་རྗེ་ཐལ་མོ་བརྐྱངས་ཏེ་ལུས་ཐམས་ཅད་ས་ལ་ཕབ་པའི་ཕྱག་བྱེད་ཅིང་། དེ་བཞིན་
གཤེགས་པ་ཐམས་ཅད་ལ་མཆོད་པ་དང་བསྙེན་བཀུར་བའི་ཕྱིར་བདག་འབུལ་བས་དེ་
བཞིན་གཤེགས་པ་ཐམ
་པ་ཐམས་ཅད་ཀྱི་ངོ་བོ་རྡོ་རྗེ་སེམས་དཔས་བདག་ལ་བྱིན་གྱིས་བརླབ་
ཏུ་གསོལ། ཞེས་སྔགས་དོན་དྲན་བཞིན་དུ་སརྦ་ཏ་ཐཱ་ག་ཏ་སོགས་བརྗོད་པས་གཙོ་བོ
ལས་རང་འདྲ་ཆད་ནས་ཐིམ་པས་དེ་ལྟར་བྱིན་གྱིས་བརླབས་པར་མོས། སླར་ཡང་ཤར་
སྒོ་ནས་རྡོ་རྗེ་ཐལ་མོ་བརྐྱངས་ཏེ་ལུས་ཐམས་ཅད་ས་ལ་ཕབ་པའི་ཕྱག་བྱེད་ཅིང་། དེ་
བཞིན་གཤེགས་པ་ཐམས་ཅད་ལ་མཆོད་པ་དང་བསྙེན་བཀུར་བའི་ཕྱིར་བདག་འབུལ་
བས་དེ་བཞིན་གཤེགས་པ་ཐམས་ཅད་ཀྱི་ངོ་བོ་རྣམ་པར་སྣང་མཛད་ཀྱིས་བདག་ལ་
བྱིན་གྱིས་བརླབ་ཏུ་གསོལ། ཞེས་རྣམ་སྣང་གཙོ་བོར་གྱུར་བའི་དཀྱིལ་འཁོར་གྱི་ལྷ་
ཚོགས་ལ་གསོལ་བ་བཏབ་པས་རང་འདྲ་གཉིས་པ་ཆད་ནས་ཐིམ་པས་རྒྱལ་བ་རྣམས་
ལ་མཆོད་པ་དང་བསྙེན་བཀུར་བའི་ནུས་ལྡན་དུ་བྱིན་གྱིས་བརླབས་པར་བསམ། ལྷོ་
སྒོར་རྡོ་རྗེ་ཐལ་མོ་སྙིང་གར་སྦྱར་ཏེ་དཔྲལ་བ་ས་ལ་རེག་པའི་ཕྱག་བྱ་ཞིང་། དེ་བཞིན་
22

གཤེགས་པ་ཐམས་ཅད་ལ་མཆོད་པ་དང་དབང་བསྐུར་བའི་ཕྱིར་བདག་འབུལ་བས་དེ་
བཞིན་གཤེགས་པ་ཐམས་ཅད་ཀྱི་ངོ་བོ་རྡོ་རྗེ་རིན་ཆེན་གྱིས་བདག་ལ་དབང་བསྐུར་དུ་
གསོལ། ཞེས་སྔགས་དོན་དྲན་བཞིན་རིན་འབྱུང་གཙོ་བོར་བྱས་པའི་དཀྱིལ་འཁོར་
བའི་ལྷ་ཚོགས་ལ་གསོལ་བ་བཏབ་པས་རང་འདྲ་གཉིས་པ་རེ་ཆད་ནས་ཐིམ་པས་རིན་
ཆེན་འབྱུང་ལྡན་གྱིས་དེ་བཞིན་གཤེགས་པ་ཐམས་ཅད་ལ་མཆོད་ཅིང་དབང་བསྐུར་
བའི་ནུས་ལྡན་དུ་བྱིན་གྱིས་བརླབས་པར་བསམ། ནུབ་སྒོར་རྡོ་རྗེ་ཐལ་མོ་སྤྱི་བོར་སྦྱར་
ཏེ་ཁ་ས་ལ་རེག་པའི་ཕྱག་བྱེད་ཅིང་། དེ་བཞིན་གཤེགས་པ་ཐམས་ཅད་ལ་མཆོད་པ་
རབ་ཏུ་བསྐོར་བའི་ཕྱིར་བདག་འབུལ་བས་དེ་བཞིན་གཤེགས་པ་ཐམས་ཅད་ཀྱིས་
བདག་ལ་རྡོ་རྗེ་ཆོས་རབ་ཏུ་བསྐོར་དུ་གསོལ། ཞེས་དོན་དྲན་བཞིན་པས་སྔགས་བརྗོད་
དེ་འོད་དཔག་མེད་གཙོ་བོར་གྱུར་བའི་དཀྱིལ་འཁོར་བའི་ལྷ་ཚོགས་ལ་ཕྱག་འཚལ་
བས་རང་འདྲ་གཉིས་པ་ཆད་དེ་ཐིམ། འོད་དཔག་མེད་ཀྱིས་ཆོས་འཁོར་བསྐོར་བའི་
ནུས་ལྡན་དུ་བྱིན་གྱིས་བརླབས་པར་བསམ། བྱང་སྒོར་རྡོ་རྗེ་ཐལ་མོ་སྙིང་གར་སྦྱར་ཏེ་
ཀྱི་ཕྱིར་བདག་འབུལ་བས་དེ་བཞིན་གཤེགས་པ་ཐམས་ཅད་ཀྱིས་བདག་ལ་རྡོ་རྗེ་ལས་
སྤྱི་བོ་ས་རེག་པའི་ཕྱག་བྱ་ཞིང་། དེ་བཞིན་གཤེགས་པ་ཐམས་ཅད་ལ་མཆོད་པའི་ལས་
མཛད་དུ་གསོལ། ཞེས་སྔགས་དོན་དྲན་བཞིན་དོན་གྲུབ་གཙོ་བོར་གྱུར་བའི་དཀྱིལ་
འཁོར་བ་ལ་ཕྱག་འཚལ་བས་རང་འདྲ་གཉིས་པ་ཆད་དེ་ཐིམ། དོན་གྲུབ་ཀྱིས་འཕྲིན་
ལས་ཕུན་ཚོགས་ཀྱི་ནུས་པ་ཅན་དུ་བྱིན་གྱིས་བརླབས་པར་བསམ། སླར་ཡང་ཤར་སྒོ་
ནས་བླ་མ་ལ་མཆོད་ཅིང་བསྙེན་བཀུར་བ་དང་སེམས་ཅན་ཐམས་ཅད་ཡོངས་སུ་
བསྒྲལ་བའི་ཕྱིར་བདག་འབུལ་བས་ཞེས་སོགས་སྔགས་དོན་དྲན་བཞིན་ཕྱག་འཚལ།
ལྷ་ལ་ཕུལ་བའི་མེ་ཏོག་གི་ཕྲེང་བ་སླར་ཡང་སྤྱི་བོར་བཅིངས་པ་ལ་བརྟེན་ནས་མེ་ཏོག་
ཕྲེང་བའི་དབང་གི་ངོ་བོ་བདེ་བ་ཁྱད་པར་ཅན་དང་། བདེ་བ་དེས་སྟོང་བ་ངེས་པའི་བདེ་
23

སྟོང་དབྱེར་མེད་ཀྱི་ཡེ་ཤེས་ཁྱད་པར་ཅན་རྒྱུད་ལ་འཁྲུངས་པར་མོས། མ་རིག་པའི་སྒྲིབ་
གཡོགས་དང་མིག་དར་ལྷན་ཅིག་བསལ་ཏེ་ཡེ་ཤེས་ཀྱི་སྤྱན་ཕྱེ་བས་རྡོ་རྗེའི་མིག་གིས་
རྟེན་དང་བརྟེན་པའི་དཀྱིལ་འཁོར་ཐམས་ཅད་མངོན་སུམ་དུ་མཐོང་བར་མོས་པ་དང་།
དབང་བསྐུར་བ་བོ་ལ་བླ་མ་དང་། དཀྱིལ་འཁོར་བའི་ལྷ་གཉིས་ཡོད་ལ། ལྷ་ལའང་
བསྒྲུབས་པའི་དཀྱིལ་འཁོར་བ་དང་། རྒྱ་གར་གྲུབ་ཆེན་དག་གིས་བཞེད་པ་ལྟར་གསར་
དུ་སྤྱན་དྲངས་པའི་དབང་ལྷ་གཉིས་ཡོད་པས། དཀྱིལ་འཁོར་བ་རྣམས་ཀྱིས་དབང་
བསྐུར་བའི་དགོངས་པ་ངེས་ཅན་དུ་མཛད་དགོས་ཀྱང་དབང་བསྐུར་བའི་བྱ་བ་དངོས་
སུ་མི་མཛད་ལ། བླ་མ་དང་གསར་དུ་སྤྱན་དྲངས་པའི་དབང་ལྷ་རྣམས་ཀྱིས་སྐབས་གང་
སྤྱན་དྲངས་པའི་དབང་ལྷ་རྣམས་སློབ་མའི་བ་སྤུའི་བུ་ག་སོགས་ནས་བསྟིམ་པར་ལྭ་བ་
ཡིན་གྱི་དབང་རྫས་ཐོགས་ཏེ་དབང་བསྐུར་བའི་བྱ་བ་མཛད་ཅིང་། མཐར་གསར་དུ་
པ་སོགས་ཀྱིས་བཤད་པས་དེ་ལྟར་བསྟིམ་དགོས་ལ། ཆུ་དབང་སོགས་མ་རིག་པའི་
གཉེན་པོ་རིག་པ་ཡེ་ཤེས་སྐྱེད་པ་དང་། སྤྱན་སོགས་རིག་པའི་ལྷ་མོ་རྣམས་ཀྱིས་དབང་
བསྐུར་བས་རིག་པའི་དབང་ཞེས་བཤད། མཐའ་རྟེན་མེ་ལོང་གིས་སྤྱིར་ཆོས་ཐམས་ཅད་
སྣང་ལ་རང་བཞིན་མེད་པ་གཟུགས་བརྙན་ལྟ་བུ་དང་། ཁྱད་པར་དུ་རང་གི་སེམས་ལ་
ཞུགས་པའི་རྡོ་རྗེ་སེམས་དཔའ་ནི་མེ་ལོང་གི་གཟུགས་བརྙན་ལྟར་དོན་དམ་པར་ཅུང་
ཟད་ཀྱང་མ་གྲུབ་ཀྱང་བྱ་བྱེད་ཀྱི་རྣམ་བཞག་ཐ་སྙད་སྒྱུ་མ་ལྟ་བུར་འཆར་བའི་ནུས་པ་
འཇོག མདའ་གཞུས་ཆོས་ཐམས་ཅད་རང་བཞིན་གྱིས་གྲུབ་པ་མེད་པའི་ཟབ་མོ་སྟོང་
བ་ཉིད་མངོན་སུམ་དུ་རྟོགས་པས་ཤིན་ཏུ་ཕྲ་བའི་དགག་བྱའི་འབེན་གྱི་གཏིང་ལ་ཐུག་
པར་འབིགས་པའི་ནུས་པ་ཁྱད་པར་ཅན་འཇོག་པ་ཡིན་གསུངས།
ཉིན་བཞི་བར། རང་ཅག་རྣམས་ཀྱི་སྟོན་པ་ཡང་དག་པར་རྫོགས་པའི་སངས་
རྒྱས་ཐུགས་རྗེ་ཅན་དེ་ཉིད་ཀྱིས་མཐའ་ཡས་པའི་གདུལ་བྱའི་དོན་དུ་ཆོས་ཀྱི་འཁོར་ལོ་
24

རིམ་པ་གསུམ་དུ་བསྐོར་བ་རྣམས་ཀྱི་རབ་དང་ཕུལ་དང་གྱ་ནོམ་པ་ཉིད་དུ་གྱུར་བ་ནི་
རྒྱུད་སྡེ་རིན་པོ་ཆེ་རྣམ་པ་བཞི་དང་། དེ་ལས་ཀྱང་ཆེས་མཆོག་ཏུ་གྱུར་བ་ནི་རྣལ་འབྱོར་
བླ་མེད་ཡིན། དེ་ལ་ཕ་མའི་རྒྱུད་གཉིས་ལས། ཐབས་ཀུན་རྫོབ་སྒྱུ་མའི་སྐུ་རྩལ་དུ་བཏོན་
ནས་འཆད་པའི་རྒྱུད་དེ་ཕ་རྒྱུད་དང་། ཤེས་རབ་འོད་གསལ་གྱི་ཡེ་ཤེས་རྩལ་དུ་བཏོན་
ནས་འཆད་པའི་རྒྱུད་དེ་མ་རྒྱུད་དུ་བཞག རྣལ་འབྱོར་ཕའི་རྒྱུད་དང་། ཐབས་ཀྱི་རྒྱུད།
མཁའ་འགྲོ་ཕའི་རྒྱུད་གསུམ་དོན་གཅིག རྣལ་འབྱོར་མའི་རྒྱུད་དང་། ཤེས་རབ་ཀྱི་
རྒྱུད། མཁའ་འགྲོ་མའི་རྒྱུད་གསུམ་དོན་གཅིག ཐབས་རྒྱུད་ལ་གསང་བ་འདུས་པའི་
རྒྱུད་ལྟ་བུ་འདོད་ཆགས་ཐབས་རྒྱུད། གཤིན་རྗེ་གཤེད་དམར་ནག་འཇིགས་གསུམ་གྱི་
རྒྱུད་ནི་ཞེ་སྡང་ཐབས་རྒྱུད། རྡོ་རྗེ་ཨ་ར་ལིའི་རྒྱུད་ལྟ་བུ་གཏི་མུག་ཐབས་རྒྱུད་ཡིན། མ་
རྒྱུད་ནི་བདེ་དགྱེས་དུས་གསུམ། སྒྱུ་ཐོད་གདན་གསུམ། སངས་རྒྱས་མཉམ་སྦྱོར་སོགས་
ཡིན། དེའི་ནང་ནས་ཞེ་སྡང་ཐབས་རྒྱུད་ལ་དམར་ནག་འཇིགས་གསུམ་གྱི་རྩ་རྒྱུད་རྒྱས་
པ་གསུམ་ལས་དགྲ་ནག་གི་རྒྱུད་རྒྱས་པ་ལས་ཟུར་དུ་ཕྱུང་བའི་རྒྱུད་ལེའུ་བཅོ་བརྒྱད་
པ། གཤེད་དམར་གྱི་རྒྱུད་རྒྱས་པ་ལས་བྱུང་བའི་རྒྱུད་ལེའུ་བཅུ་དགུ་བ། རྡོ་རྗེ་འཇིགས་
བྱེད་ཀྱི་རྩ་རྒྱུད་རྒྱས་པ་ལས་ལཱ་ལི་ཏ་བཛྲ་གྱིས་ཕྱུང་བ་རྒྱུད་རྟོག་བདུན། དེའི་བཤད་
རྒྱུད་རྟོག་གསུམ་སོགས་དུ་མ་ཞིག་ཡོད་པ་ལས། འདིར་གྲུབ་ཆེན་ཨ་བྷ་ཡ་ཀ་རའི་ཕྲེང་
བ་ལས་བྱུང་བའི་གཤིན་རྗེ་གཤེད་དགྲ་ནག་ལྷ་བཅུ་གསུམ་གྱི་དབང་བསྐུར་བ་སྐབས་
སུ་བབས་པས། ཆོས་ཉན་པ་དོན་ལྡན་དུ་འགྱུར་བའི་ཀུན་སློང་དང་ཀུན་སྤྱོད་ཀྱི་རིམ་
པ་མཐའ་དག་ཚང་བར་བྱས་ཏེ་གསན་དགོས། སྨད་གཡོགས་འབུལ་བའི་སྔགས་དོན།
བྱང་ཆུབ་ཀྱི་རྒྱན་མཆོད་པའི་སྤྲིན་གྱི་རྒྱ་མཚོ་འཕྲོ་བའི་དམ་ཚིག་ཅེས་བྱང་ཕྱོགས་སོ་
བདུན་ཕར་ཕྱིན་ཐེག་པའི་སྐབས་སུ་དམིགས་རྣམ་མི་འདྲ་བའི་སེམས་བྱུང་སོ་སོ་བ་
ཡིན་ཀྱང་། སྔགས་ཀྱི་སྐབས་འདིར་བདེ་སྟོང་དབྱེར་མེད་ཀྱི་ཡེ་ཤེས་གཅིག་པུ་ལ་ལྡོག་
25

ཆ་ནས་ལུས་ཚོར་སེམས་ཆོས་བཞིའི་སྟེང་གི་སྟོང་ཉིད་མངོན་སུམ་དུ་རྟོགས་པའི་དྲན་
པ་ཉེར་གཞག་བཞི་དང་། དགེ་བའི་ཆོས་མ་སྐྱེས་པ་བསྐྱེད་ཅིང་། སྐྱེས་ཟིན་སྤེལ་བ་
དང་། མི་དགེ་བ་མ་སྐྱེས་པ་མི་བསྐྱེད་ཅིང་། སྐྱེས་ཟིན་འགོག་པའི་ཡང་དག་སྤོང་བ་
བཞི་སོགས་བྱང་ཕྱོགས་སོ་བདུན་པོ་ཐམས་ཅད་བདེ་སྟོང་གི་ཡེ་ཤེས་གཅིག་གི་སྟེང་དུ་
ཚང་བས། ངོ་བོ་དེ་ལྟ་བུའི་བདེ་སྟོང་དབྱེར་མེད་ཀྱི་ཡེ་ཤེས་ལ་རྣམ་པ་ལྷ་རྫས་ཀྱི་གོས་
ཀྱི་སྨད་གཡོགས་ཕུལ་བར་མོས། མེ་ཏོག་སྦྱིན་པའི་སྔགས། ཨཱ་ཁཾ་བཱི་ར་ཧཱུཾ་ཞེས་པའི་ཨཱ་
སྣང་མཐའི་ས་བོན། ཁཾ་དོན་གྲུབ་ཀྱི་ས་བོན། བཱི་ནི་བཻ་རོ་ཙ་ན་ཞེས་པ་རྣམ་སྣང་གི་མིང་
ཡིག་དང་བོ། ར་ནི་རཏྣ་ཨ་ཀ་ར་ཞེས་རིན་འབྱུང་གི་མིང་ཡིག་དང་བོ། ཧཱུཾ་མི་བསྐྱོད་
པའི་ས་བོན་ཡིན་པས། ངོ་བོ་རྒྱལ་བ་རིགས་ལྔའི་ཡེ་ཤེས་ཀྱི་རང་བཞིན་ལ་རྣམ་པ་ཁ་
དོག་སྣ་ལྔ་བའི་མེ་ཏོག་གི་ཕྲེང་བ་རེ་དཀྱིལ་འཁོར་དུ་འཇུག་པའི་ཕྱག་རྟེན་དུ་ཕུལ་
བར་མོས་གསུངས།
ཉིན་ལྔ་བར། མ་ནམ་མཁའ་དང་མཉམ་པའི་སེམས་ཅན་ཐམས་ཅད་ཀྱི་དོན་
དུ་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ། དེའི་ཕྱིར་དུ་ཐེག་པ་ཆེན་པོའི་
དབང་ཟབ་མོ་གསན་ཏེ་ཟུང་འཇུག་གི་གོ་འཕང་ཚེ་འདིར་མངོན་དུ་བྱའོ་སྙམ་པའི་
ཀུན་སློང་ཀུན་སྤྱོད་ཀྱི་རིམ་པ་མཐའ་དག་གསལ་བཏབ་སྟེ་གསན་དགོས། གསན་
བྱའི་ཆོས་ནི་རྒྱུད་བརྟག་གཉིས་ལས་གསུངས་པའི་སྙིང་བོ་ཀྱེེ་རྡོ་རྗེ་ལྷ་དགུའི་དཀྱིལ་
འཁོར་བཞི་སྦྲགས་ཀྱི་དབང་བསྐུར་ཟབ་མོ་འབུལ་བ་ཡིན་ལ། དེ་ཡང་སྙིང་བོ་ཀྱེེ་རྡོ་
རྗེ་ནི་ཀྱེེ་རྡོར་ཐམས་ཅད་ཀྱི་སྤྲུལ་གཞི་དང་རྩ་བ་ལྟ་བུ་ཡིན་ལ། འདིའི་རྒྱུད་རྒྱས་པ་
འབུམ་ཕྲག་ལྔ་བ་དང་། ཁ་ཅིག་བརྟག་གཉིས་འདི་ལས་ཕྱུང་བར་འདོད་པ་ཡོད་ཀྱང་
མཁས་གྲུབ་རིན་པོ་ཆེས་ཚིག་འགའ་ཞིག་གི་གསུང་ལུགས་ལ་དཔག་ནས་རྒྱུད་གཞན་
ཞིག་ལས་ཕྱུང་བར་བཞེད། བོད་སྔ་མ་འགའ་ཞིག་གིས་ཕ་རྒྱུད་མ་རྒྱུད་གཉིས་མེད་ཀྱི་
26

རྒྱུད་གསུམ་དུ་ཕྱེ་ནས་ཀྱཻ་རྡོར་གཉིས་མེད་ཀྱི་རྒྱུད་དུ་འདོད་ཀྱང་རང་ལུགས་མ་རྒྱུད་
དུ་འཇོག་དགོས། དེའང་བོད་སྐད་དུ་ཀྱེེ་རྡོ་རྗེ་དང་དགྱེས་པ་རྡོ་རྗེ་གཉིས་ཀའི་སྐད་དོད་
ཧེ་བཛྲ་ཞེས་པ་ཐབས་ཀྱི་ཆ་གཙོ་བོར་གྱུར་བའི་སྒོ་ནས་བཤད་དགོས། དེའི་རྒྱུ་མཚན་
ཧེ་ནི་སྙིང་རྗེ་ཆེན་པོ་ལ་བྱས་ནས། སྙིང་རྗེ་ལ་ཕར་ཕྱིན་ཐེག་པ་དང་ཐུན་མོང་བའི་སྙིང་
རྗེ་དང་། སྔགས་ཀྱི་ཐུན་མོང་མ་ཡིན་པའི་སྙིང་རྗེ་གཉིས་ལས། ཕར་ཕྱིན་ཐེག་པའི་
ལུགས་སུ་བྱས་ན་སྙིང་རྗེའི་སྐད་དོད་ཀ་རུ་ཎ་ཞེས་པའི་ཀ་བདེ་བ་དང་། རུ་ཎ་འགོག་
པ་ལ་འཇུག་པས་སེམས་ཅན་ཐམས་ཅད་སྡུག་བསྔལ་གྱིས་མནར་བ་མཐོང་ནས་དེ་ལ་
མ་ཡིན་པའི་སྙིང་རྗེ་ནི་ཀ་བདེ་བ་དང༌། རུ་ཎ་སྡུད་པ་ལ་བྱས་ཏེ་བདེ་སྡུད་ཅེས་སྔགས་
མི་བཟོད་པའི་སྙིང་རྗེས་ཡིད་གདུངས་པས་བདེ་འགོག་དང་། སྐབས་འདིའི་ཐུན་མོང་
ཀྱི་སྐབས་འདིར་སྙིང་རྗེ་ནི་བདེ་བ་ཆེན་པོའི་ཡེ་ཤེས་ལ་བྱེད་དགོས་པས་འཇུག་ཤེས་
བདེ་བའི་ངོ་བོར་སྐྱེས་ཀྱང་སེམས་ཕྲ་རགས་ཐམས་ཅད་ལ་བདེ་བ་རྫོགས་པར་བསྐྱེད་
མི་ནུས། གཉུག་སེམས་བདེ་ཆེན་གྱི་ཡེ་ཤེས་ཀྱི་ངོ་བོར་སྐྱེས་ན་སེམས་ཐམས་ཅད་བདེ་
བའི་ངོ་བོར་སྐྱེ་ཞིང་། སྣང་སྲིད་འཁོར་འདས་བརྟན་གཡོ་རབ་འབྱམས་ཀྱིས་བསྡུས་
པའི་ཆོས་ཐམས་ཅད་བདེ་བ་ཆེན་པོའི་ངོ་བོར་སྡུད་པའམ་སྡོམ་པས་འཁོར་ལོ་སྡོམ་
པ་དང་བདེ་མཆོག་ཅེས་བཤད་པ་དང་དོན་འདྲ་བ་ཡིན། ཧེ་ཡིག་གི་དོན་སྙིང་རྗེ་ལ་
ཅི་ལྟར་བྱེད་སྙམ་ན། མདོ་ལུགས་ཀྱི་སྙིང་རྗེ་ཙམ་དུ་རིགས་གཅིག་པར་མཚུངས་ཀྱང་
ཟས་འདོད་པ་ལ་ཟས་དང་། གོས་འདོད་པ་ལ་གོས་སོགས་སྡུག་བསྔ